**Justin DiBenedetto** (s. 25. elokuuta 1988 Etobicoke, Ontario, Kanada) on kanadalainen jääkiekkoilija, joka pelaa Itävallan Erste Bank Eishockey Ligan Dornbirner EC:ssa. Hän on pelipaikaltaan vasen laitahyökkääjä, mutta DiBenedetto osaa pelata myös keskushyökkääjänä. Hänen vahvuuksiin kuuluu monipuolisuus, maalintekotaidot, syöttäminen ja fyysinen peli.

Ura
---

### Junioriura

OHL-joukkue Toronto St. Michael's Majors varasi DiBenedetton 18. pelaajana vuonna 2004. Hän siirtyi joukkueeseen kaudeksi 2004–2005. Kahden siellä pelatun vuoden jälkeen DiBenedetto vaihtoi OHL-seuraa ja siirtyi kaudeksi 2006–2007 Sarnia Stingin riveihin. Hän teki edellisestä, St. Michael's Majorsissa pelatusta kaudesta (30 tehopistettä) yli kaksi kertaa enemmän tehopisteitä tehtyään Stingissä 58 runkosarjaottelussa tehot 28+35=63. DiBenedetto voitti joukkueen sisäisen tehotilaston lukemalla +21.

Kaudella 2007–2008 DiBenedetto oli tehoilla 39+54=93 Stingin toiseksi paras pistemies ja maalintekijä Steven Stamkosin jälkeen. New York Islanders varasi hänet kuudennella kierroksella 175. pelaajana NHL:n varaustilaisuudessa 2008. DiBenedetto pelasi vielä kauden 2008–2009 Stingissä, jonka sisäisen piste-, maali- ja syöttöpörssin hän voitti tehoilla 45+48=93. DiBenedetto sijoittui koko OHL:n piste- ja maalipörssissä kolmanneksi. Hän voitti myös joukkueensa sisäisen tehotilaston lukemalla +14. DiBenedetto palkittiin kauden päätteeksi OHL:n parhaana yli-ikäisenä pelaajana Leo Lalonde Memorial Trophylla ja valittiin toiseen tähdistökentälliseen. OHL-kauden jälkeen hän pelasi keväällä 2009 myös amatööritry-out -sopimuksella Islandersin farmijoukkue Bridgeport Sound Tigersissa, AHL:ssä.

### Ammattilaisura

Huhtikuussa 2009 DiBenedetto teki kolmivuotisen tulokassopimuksen New York Islandersin kanssa. Hän pelasi ensimmäisen sopimuskautensa 2009–2010 kokonaan farmijoukkue Sound Tigersissa, jossa tulokaskausi toi 67 runkosarjaottelussa tehot 6+8=14. Kaudella 2010–2011 DiBenedetto nousi joukkueen varakapteeniksi ja oli 19 osumallaan Sound Tigersin kolmanneksi paras maalintekijä. Hän debytoi samalla kaudella myös NHL:ssä, jossa DiBenedetto pelasi kahdeksan ottelun tehden yhden syöttöpisteen. Hän pelasi ensimmäisen NHL-ottelunsa 2. maaliskuuta 2011 vieraissa Washington Capitalsia vastaan. Kauden 2011–2012 DiBenedetto pelasi taas kokonaan farmissa. Hän oli Rhett Rakhshanin kanssa joukkueen toiseksi paras maalintekijä 20 osumallaan.

Kaudeksi 2012–2013 DiBenedetto siirtyi Itävallan Erste Bank Eishockey Ligassa pelaavaan EC Red Bull Salzburgiin, jonka paras pistemies ja maalintekijä hän oli tehoilla 19+25=44. Kaudella 2013–2014 DiBenedetto jatkoi uraansa vuoden mittaisella sopimuksella Ruotsin SHL:n nousijajoukkue Örebro HK:ssa. Hänet hankittiin kärkiketjujen hyökkääjäksi, mutta DiBenedetto ei kuitenkaan vastannut häneen kohdistuneisiin odotuksiin. Hän teki 35 runkosarjaottelussa tehot 7+5=12 ja istui joissakin peleissä myös katsomossa. Tammikuussa 2014 DiBenedetto lopulta lähti Örebrosta ja siirtyi loppukaudeksi SM-liigajoukkue Espoo Bluesiin.

DiBenedetto palasi kaudeksi Itävaltaan ja vuoden mittaisella sopimuksella Dornbirner EC:hen.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2003–2004 | Milton Icehawks | OPJHL | 1 | 0 | 0 | 0 | 0 | - | - | - | - | - |
| 2004–2005 | Toronto St. Michael's Majors | OHL | 64 | 3 | 6 | 9 | 37 | 9 | 0 | 0 | 0 | 0 |
| 2005–2006 | Toronto St. Michael's Majors | OHL | 61 | 17 | 13 | 30 | 58 | 4 | 1 | 0 | 1 | 11 |
| 2006–2007 | Sarnia Sting | OHL | 58 | 28 | 35 | 63 | 46 | 4 | 2 | 1 | 3 | 4 |
| 2007–2008 | Sarnia Sting | OHL | 58 | 39 | 54 | 93 | 61 | 9 | 3 | 7 | 10 | 12 |
| 2008–2009 | Sarnia Sting | OHL | 62 | 45 | 48 | 93 | 85 | 5 | 0 | 3 | 3 | 12 | Kakkostähdistö |
|  | Bridgeport Sound Tigers | AHL | - | - | - | - | - | 3 | 1 | 0 | 1 | 4 |
| 2009–2010 | Bridgeport Sound Tigers | AHL | 67 | 6 | 8 | 14 | 62 | - | - | - | - | - |
| 2010–2011 | Bridgeport Sound Tigers | AHL | 51 | 19 | 11 | 30 | 45 | - | - | - | - | - |
|  | New York Islanders | NHL | 8 | 0 | 1 | 1 | 2 | - | - | - | - | - |
| 2011–2012 | Bridgeport Sound Tigers | AHL | 55 | 20 | 21 | 41 | 73 | 3 | 1 | 1 | 2 | 16 |
| 2012–2013 | EC Salzburg | EBEL | 47 | 19 | 25 | 44 | 36 | 12 | 3 | 5 | 8 | 12 |
| 2013–2014 | Örebro HK | SHL | 35 | 7 | 5 | 12 | 55 | - | - | - | - | - |
|  | Blues | SM-liiga | 21 | 2 | 3 | 5 | 20 | 7 | 0 | 1 | 1 | 0 |
| 1 kausi | yhteensä | NHL | 8 | 0 | 1 | 1 | 2 | - | - | - | - | - |
| 4 kautta | yhteensä | AHL | 173 | 45 | 40 | 85 | 180 | 6 | 2 | 1 | 3 | 20 |
| 1 kausi | yhteensä | EBEL | 47 | 19 | 25 | 44 | 36 | 12 | 3 | 5 | 8 | 12 |
| 1 kausi | yhteensä | SHL | 35 | 7 | 5 | 12 | 55 | - | - | - | - | - |
| 1 kausi | yhteensä | SM-liiga | 21 | 2 | 3 | 5 | 20 | 7 | 0 | 1 | 1 | 0 |

Lähteet
-------

* Justin DiBenedetto The Internet Hockey Databasessa (englanniksi)
* Justin DiBenedetto Legends of Hockey -sivustolla (englanniksi)
* Justin DiBenedetto *Elite Prospects*. Everysport Media Group AB.  (englanniksi)

### Viitteet

1. 1 2 3 4  HockeyDB
2. 1 2 3  EliteProspects
3. ↑  Legends of Hockey
4. ↑  Islanders Sign Two Prospects  9.4.2009. New York Islanders. Viitattu 11.1.2014. (englanniksi)
5. ↑  Hornick, Eric: The Skinny  2.3.2011. New York Islanders. Viitattu 11.1.2014. (englanniksi)
6. ↑  Pettersson, Robert: Örebro presenterar fem nya *Hockeysverige.se*.  1.5.2013. NewsMe. Viitattu 11.1.2014. (ruotsiksi)
7. ↑  Bodin, Uffe: Örebro dumpar en till transatlant *Hockeysverige.se*.  9.1.2014. NewsMe. Viitattu 11.1.2014. (ruotsiksi)
8. ↑  Blues hankki kanadalaishyökkääjän Ruotsista  10.1.2014. Jatkoaika.com. Viitattu 11.1.2014.
9. ↑  DiBenedetto siirtyy Itävallan pääsarjaan  14.7.2014. Jatkoaika.com. Viitattu 14.7.2014.